آوروپا بیرلیگی ناظیری و باشموذاکیره‌چی عمر چلیک، آلمانیا باش ناظیری آنگلا مرکل‌ین گؤمروک بیرلیگی ایله باغلی طالع‌سیز بیر آچیقلاما ائتدیگینی سؤیله‌دی.
چلیک، رسمی زیارت اوچون پایتخت آنکارادا اولان اینگیلتره‌نین آوروپا بیرلیگی و آمریکادان مسئول دولت ناظیری آلن دانکن ایله بیر آرایا گلدی.
داها سونرا تشکیل ائدیلن اورتاق مطبوعات کونفرانسیندا سؤز آلان چلیک، "تورکیه ایله گؤمروک بیرلیگی سازیشی گونجللنمیه‌جک" دئین مرکلین تنقید ائتدی.
عمر چلیک؛
"بو طالع‌سیز بیر آچیقلاما. بونون وورغولاماق لازیم‌دیر، آوروپا بیرلیگی تشکیلات‌لارینا، آوروپا بیرلیگی پروسس‌لرینه هر هانسی بیر آوروپا اؤلکه‌سی تعلیمات وئرممه‌لی‌دیر" دئدی.
ناظیر چلیک، فتح الله‌جی ترور تشکیلاتی پارالل دولت قورولماسی (فتو / پ.د.ی) فیراری‌سی عادیل اؤکسوزون آلمانیادا گؤرولدوگو خبرلریله علاقه‌دار، "عادیل اؤکسوز مسئله‌سی چوخ آچیق. بیز آلمانیا ایله دوست بیر اؤلکه‌ییک، موتتفیق‌یک. تاریخی بیر درین‌لیگه صاحب علاقه‌لریمیز، تاریخی درین‌لیگه و بوگونکو ایش بیرلیگیمیزین توتومونا اویغون بیر رفتار گؤزلییریک. هئچ بیر دوستوموز بیر قاتیلی باریندیراماز. " ایفاده‌لرینی ایستیفاده ائتدی.
آوروپا بیرلیگی ناظیری چلیک بئله داوام ائتدی:
"(آلمانیادا) حکومتی تمثیل ائدن بیر سؤزچو سوروشولدو. 'عادیل اؤکسوز آلمانیادا می؟' دئیه. سؤیلدیگی بودور. 'من بونو تصدیق ائده بیلمرم. یالانلایامام دا دوغرولایامام دا.' بونون دیپلوماسیادا نه معنایا گلدیگینی بیلیریک. هئچ بیر دموکراتیک دولت، هئچ بیر قانونی دولت هر هانسی بیر تروریستی ساخلاماما‌لی‌دیر. "
